पेडणें ः पेडणें म्हालांतल्या विंगडविंगड पंचायतीच्या वेंचणुकां खातीर वेंचणूक कर्मचाऱ्याचें प्रशिक्षण पूर्ण जालां. वेंचणुके खातीर यंत्रणा सज्ज जाल्या. पेडणेंच्या संत सोहिरोबानाथ आंबिये महाविद्यालयांत वेंचणूक कर्मचाऱ्यांक प्रशिक्षण दिलें.
 खाजने अमेरे पोरस्कडे, धारगळ, वझरी, तोर्शें, मोपा, उगवें, तुयें, वारखंड, नागझर, विर्नोडें आदी पंचायती खातीर वेंचणूक अधिकारी आनी जोड मामलेदार अक्षया आमोणकार हांच्या मार्गदर्शना खाला राज्य वेंचणूक प्रशिक्षक श्रीकृष्ण नायक आनी मेलविन डिकाॅस्ता हांणी प्रशिक्षण घेतलें. तातूंत तांणी कागदपत्रांची पूर्तता करप, वेंचणूक काळांत येवपी समस्या आदी विशयांचेर खोलायेन माहिती दिली. तशेंच मतदान बूथ तयार करून प्रात्यक्षीक दाखयलें. ह्या वेळार वेंचणूक कर्मचाऱ्यांनी कांय दुबाव उक्तायले. वेंचणूक अधिकाऱ्यांनी तांचे दुबाव पयस केले.
 ह्या वेळार वेंचणूक अधिकारी आनी पेडणेंची जोड मामलेदार अक्षया आमोणकार हांणी प्रशिक्षणार्थी वेंचणूक कर्मचाऱ्यांक वेंचणुको शांतिकायेच्या वातावरणांत येसस्वी करपाचें आवाहन केलें आनी ते खातीर सगलें सहकार्य मेळटलें अशें उतर दिलें.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 